І вось такая, выбачайце, культура, якая па сутнасці бывае часта больш падобная на бескультур’е, сёння, на вялікі жаль, падтрымліваецца, прапагандуецца разнастайнымі сродкамі масавай інфармацыі. Чаму падтрымліваецца? Ды таму, што ўзоры такой нізкапробнай культуры значна лягчэй і хутчэй (у параўнанні з сур’ёзнымі мастацкімі артэфактамі) ствараць і адпаведна атрымліваць ад іх “рэалізацыі” большы ці меншы прыбытак. А з другога боку, культура падобнага кшталту зараз запатрабавана большасцю абывацеляў, якія практычна поўнасцю адвучыліся думаць, разважаць і таму з задавальненнем “клююць” на няякасную мастацкую прадукцыю.